La Junta de Govern ha iniciat l'expedient de contractació de les obres de reparació del pont d'accés al polígon industrial químic
17 de juliol 2020

  

![](/media/q3ujhyoe/81_c_puente-degradado.jpg)  
  

La Junta de Govern de l'Ajuntament de Sagunt ha aprovat iniciar l'expedient de contractació per a l'obertura del termini per a l'adjudicació del contracte de les obres de reparació del pont d'accés al polígon industrial químic. Les obres que suposaran la reparació d'aparells de suport i danys causats pels moviments de taulers del pont d'accés al polígon industrial químic del Port de Sagunt compten amb un pressupost base de licitació de 522 855 euros, IVA inclòs.

  

La Junta de Govern va aprovar el projecte de reparació del pont el gener passat i va declarar d'urgència la tramitació de l'expedient perquè es van detectar deficiències en l'estructura. 

  

Com indica este projecte de reparació, des de 2014 s'han detectat anomalies consistents en el desplaçament del tauler del pont en el seu extrem nord; desplaçaments principalment en els dos primers suports de l'estructura, així com un desplaçament de les plaques de suport de les bigues, entre d’altres. Estes deficiències es manifesten en la part superior del pont en trencaments de paviments, desconnexions de baranes i moviments de les barreres de formigó. Estos danys poden haver-se produït per una execució inadequada de l'obra, que es va acabar al maig de 2005, o per falta de manteniment, segons l'informe tècnic. 

  

El projecte de reparació xifra en quasi 523.000 euros la reparació del pont i consistirà una vegada s'adjudique el contracte en la reparació d'aparells de suport i danys causats pel moviment del tauler del pont i les actuacions de reparació i mesures correctores que permeten frenar el moviment del tauler i restituir l'estat dels elements danyats. Estes obres tindran una duració màxima de tres mesos a comptar  a partir de la signatura de l'acta de comprovació de replanteig.

  

El regidor de Manteniment, Pepe Gil, ha recordat que este pont té uns danys estructurals que calia solucionar al més aviat possible i ha apuntat que durant el temps que duren les obres «esperem que les molèsties siguen les menys possible, però és cert que pot ser que hi haja alguns problemes de circulació per a alguns camions i vehicles». En este sentit el regidor ha declarat que se senyalitzaran perquè no hi haja problemes a l'hora d'accedir als polígons de la zona.

  

![](/media/pp4p0akr/81_c_pepe-gil-puente-quimico-8.jpg) 

  
  

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-ha-iniciat-l-expedient-de-contractacio-de-les-obres-de-reparacio-del-pont-d-acces-al-poligon-industrial-quimic/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-ha-iniciat-l-expedient-de-contractacio-de-les-obres-de-reparacio-del-pont-d-acces-al-poligon-industrial-quimic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-ha-iniciat-l-expedient-de-contractacio-de-les-obres-de-reparacio-del-pont-d-acces-al-poligon-industrial-quimic/ "Linked In")
*   [](mailto:?body=https://aytosagunto.es/va/actualitat/la-junta-de-govern-ha-iniciat-l-expedient-de-contractacio-de-les-obres-de-reparacio-del-pont-d-acces-al-poligon-industrial-quimic/)